ดักเก็บหุ้นสื่อ! รับเม็ดเงินโฆษณา 11 เดือนทะลุ 1.08 แสนล้าน ชู PLANB ท็อปพิก
"บล.ดาโอ" แนะลงทุนหุ้นสื่อ! รับเม็ดเงินโฆษณา 11 เดือนแรกปี 65 โตทะลุ 1.08 แสนล้าน ชู PLANB ท็อปพิก เคาะเป้า 8.80 บาท
โบรกแนะเก็บหุ้นสื่อ! รับเม็ดเงินโฆษณา 11 เดือนแรกโตทะลุ 1.08 แสนล้าน ชู PLANB ท็อปพิก เคาะเป้า 8.80 บาท
14 ธ.ค. 2565

บล.ดาโอ ระบุในบทวิเคราะห์วันนี้(14 ธ.ค.65) ว่า นีลเส็น เผยตลาดมูลค่างบโฆษณาเดือน พ.ย. 65 แตะ 10,415 ล้านบาท เพิ่มขึ้น 7.06% เทียบช่วงเดียวกันของปีก่อน ขณะที่ภาพรวม 11 เดือนปี 65 รวม 108,467 ล้านบาท เพิ่มขึ้น 10.17% เทียบช่วงเดียวกันของปีก่อน
ด้านยูนิลีเวอร์และเนสท์เล่ ใช้งบลดลงช่วง 11 เดือนแรก สำหรับเดือน พ.ย.65 โดยแยกเป็นสื่อดังนี้ สื่อทีวี (ลดลง 8% เทียบช่วงเดียวกันของปีก่อน) , สื่ออินเทอร์เน็ต (โต 5% เทียบช่วงเดียวกันของปีก่อน) ,สื่อกลางแจ้งและเคลื่อนที่ (โต 74% เทียบช่วงเดียวกันของปีก่อน), สื่อโรงหนัง (โต 74% เทียบช่วงเดียวกันของปีก่อน), สื่อวิทยุ (โต12% เทียบช่วงเดียวกันของปีก่อน) ,สื่อสิ่งพิมพ์ (ลดลง 4% เทียบช่วงเดียวกันของปีก่อน), สื่ออินสโตร์ (โต 22% เทียบช่วงเดียวกันของปีก่อน)
อย่างไรก็ตามมีมุมมองเป็นบวกต่อเม็ดเงินโฆษณาเดือน พ.ย. ที่ขยายตัว 7% เทียบช่วงเดียวกันของปีก่อน โดยเม็ดเงินโฆษณารวม 11 เดือนปีนี้ยังใกล้เคียงกับคาด ทั้งนี้ยังให้น้ำหนักการลงทุนกลุ่มเป็น “เท่ากับตลาด” จากภาวะเงินเฟ้อสูงทำให้ผู้บริโภค ระมัดระวังการใช้จ่าย ส่งผลให้กลุ่ม FMCG ลดงบโฆษณาลง ไปเน้นทำการตลาด ณ point of sales แทน
ทั้งนี้เลือกบริษัท แพลน บี มีเดีย จำกัด (มหาชน) หรือ PLANB เป็น top pick แนะนำซื้อราคาเป้าหมาย 8.80 บาท อิง 2023E PER ที่ 41.8 เท่า คาดกำไรสุทธิไตรมาส 4/65 ขยายตัว เทียบช่วงเดียวกันของปีก่อน และเทียบไตรมาสก่อนหน้า จากเม็ดเงินโฆษณากลุ่ม OOH ขยายตัว โดย PLANB ได้ประโยชน์สูงสุดเนื่องจากมี market share สูงสุด